als_Latn dik_Latn azb_Arab
Fabiani dhe Fatjoni si lider të shtëpisë për këtë javë kanë për detyrë që të koordinojnë banorët në mirëmbajtjen e shtëpisë. Kjo është një nga detyrat e tyre si liderë. Punët e shtëpisë bëhen pikërisht mollë sherri për ta dhe një pjesë tjetër të banorëve.
Duke debatuar për pastërtinë, banorët zihen dhe nisin të përdorin një fjalor të rënde, jo etik dhe ofendojnë njëri-tjetrin. Fatjoni akuzon femrat e shtëpisë se nuk mbajnë rregullin dhe
pastërtinë që u takon, por kjo gjë prek Albën e cila i thotë se kjo nuk është e vërtetë dhe se ai po i ofendon femrat me mënyrën se si flet.
Në debat përfshihen edhe banorë të tjerë. Fatjoni kapet edhe me Zaidën e cila e akuzon për ngritjen e zërit. Ndërkohë edhe Fatjoni i thotë se ajo është banorja e fundit që duhet të flasë për etikë sepse ajo e ngre më shumë zërin se gjithë të tjerët. Genci u thotë Liderëve se ata duhet vetëm që të ndajnë detyrat dhe punët e banorëve të tjerë në shtëpi dhe nuk kanë pse të debatojnë dhe të ofendojnë të tjerët.
Një pjesë e banorëve nuk përfshihen fare në debat, por vazhdojnë të bëjnë pastrimin e shtëpisë. Ndër ta është Stiliani i cili u kërkon banorëve që ta ndërpresin këtë debat. Zënka për pastërtinë zhvillohet për një kohë të gjatë, ndërkohë që banorët pastrojnë shtëpinë.
als_Latn als_Latn als_Latn als_Latn als_Latn